text: Un turisme xoca amb una motocicleta en sortir del pàrquing dissuasori de la Tabacalera
  Un turisme xoca amb una motocicleta al sortir del pàrquing disuasori de la Tabacalera
  L'accident ha tingut lloc minuts abans de les dues del migdia.
  El motorista ha resultat ferit i una unitat del SEM l'ha atès
  Actualitzada 31/01/2017 a les 17:44
  Un home que circulava amb ciclomotor pel carrer Manuel de Falla de Tarragona ha col·lidit amb un turisme que sortia del pàrquing dissuasori de la Tabacalera poc abans de les dues del migdia d'aquest dimarts, 31 de gener. Es desconeix si algun dels dos vehicles circulava a major velocitat. El Sistema d'Emergències Mèdiques (SEM) ha desplaçat una ambulància fins al lloc dels fets en pocs minuts per tal d'atendre el motorista. L'equip mèdic li ha immobilitzat una cama al mateix lloc de l'accident. Els Bombers de la Generalitat també han mobilitzat una dotació terrestre, que ha arribat alguns minuts més tard que el SEM.
  L'accident ha reunit al seu voltant força persones curioses que circulaven pel carrer, i s'han aturat en veure els fets. Per altra banda, l'entrada i sortida al pàrquing ha quedat col·lapsada uns minuts mentre els serveis d'emergències atenien al ferit.